paragraph_text: Ružičkini dani nastali su inicijativom više znanstvenika na čelu s prof. dr. sc. Verom Johanides, profesorima i akademicima Nenadom Trinajstićem i Dragutinom Flešom i prof. dr. Ivanom Butulom, u suradnji s vukovarskim javnim i gospodarskim djelatnicima, dr. sc. Vladom Horvatom i dr. sc. Vladimirom Husarom. Prvi Ružičkini dani održani su u Vukovaru uz veliku potporu kombinata Borovo, 7. i 8. prosinca 1978. godine.